Grenselosmuseet

Grenselosmuseet er et mindre museum i Eidskog kommune. Formålet er å fortelle om virket til dem som var grenseloser og kurerer over til Sverige under den tyske okkupasjonen 1940–45. en.visitostnorge.no www.facebook.com

Museet holder til i ei nedlagt skolestue på Skjølåbråtan (ved innsjøen Skjervangen ved Sootkanalens nordre startpunkt), et par kilometer fra grensa mot Sverige. Stua blei under krigen brukt som skjulested for flyktninger og kurerer og ligger ved den nå oppmerka Flyktningeruta. 

Museet drives av Foreningen Flyktningeruta Norsk grenselosmuseum. Stiftelsens Norske grenselosers forening, som blei starta opp i 1994, åpnet museet i 1995. Stiftelsen gikk i 2010 sammen med Flyktningeruta. 

Museet holder åpent på søndager i juni og august, ellers etter avtale. www.eidskog.kommune.no

På museet kan man se ulike gjenstander som ble brukt i forbindelse med grensetrafikken, svenske lister over registrerte flyktninger finnes også der. En autentisk film fra flyktningetrafikken "Flukten fra hakekorset" vises der.

I 2003 var museet utsatt for et innbrudd, der en rekke gjenstander knytta til okkupasjonsmakta blei stjålet.

 Referanser 

Kategori:Museer i Innlandet
Kategori:Kultur i Eidskog
Kategori:Museer etablert i 1995
Kategori:Eidskogs historie
Kategori:Byggverk i Eidskog
Kategori:Okkupasjonshistoriske museer i Norge